দুর্যোগ! বঙ্গোপসাগরে ঘূর্ণাবর্ত, আন্দামান নিকোবরে ঘূর্ণিঝড়ের সতর্কতা

ওয়েবডেস্ক- ঘূর্ণিঝড় (Cyclone) মন্থার (Montha) জের এখনও কাটেনি। ফের দুর্যোগের ঘনঘটা! আইএমডি (IMD) বঙ্গোপসাগরের (Bay Of Bengal) উপর একটি ঘূর্ণাবর্তের (vortex) পূর্বাভাস দিয়েছে, যা আগামীকাল আরও তীব্র আকার নিতে পারে। আবহাওয়া দফতর, আন্দামান-নিকোবর দ্বীপপুঞ্জে (Andaman and Nicobar Islands) ঘূর্ণিঝড়ের সতর্কতা জারি করেছে।

সোমবার আইএমডির একজন ঊর্ধ্বতন কর্মকর্তা জানিয়েছেন, ২ নভেম্বর সকাল ৮.৩০ মিনিটে পূর্ব-মধ্য বঙ্গোপসাগর এবং সংলগ্ন মায়ানমার উপকূলে একটি নিম্নচাপ অঞ্চল তৈরি হতে শুরু করে। সংশ্লিষ্ট ঘূর্ণিঝড়টি সমুদ্রপৃষ্ঠ থেকে ৫.৮ কিমি উপরে বিস্তৃত। আগামী ৪৮ ঘন্টার মধ্যে এটি মায়ানমার-বাংলাদেশ উপকূল বরাবর উত্তর দিকে অভিমুখে গিয়ে, তারপর উত্তর-পশ্চিম দিকে অগ্রসর হওয়ার সম্ভাবনা রয়েছে।

আরও পড়ুন- মেয়াদ উত্তীর্ণ ভিসা সহ গ্রেফতার জনপ্রিয় বাংলাদেশি ভ্লগার

উত্তর আন্দামান সাগরের উপর দিয়ে ৫৫ কিলোমিটার প্রতি ঘণ্টা বেগে বাতাসের গতিবেগ সহ ঝড়ো আবহাওয়ার সতর্কতা জারি করেছে আবহ বিভাগ। ৪ নভেম্বর থেকে এই সিস্টেমটি আরও ভয়ঙ্কর রূপ নেবে। উত্তাল হবে সমুদ্র। স্থানীয় প্রশাসন উত্তর আন্দামান সাগরে না যাওয়ার জন্য মৎস্যজীবীদের নিষেধাজ্ঞা জারি করেছে। পর্যটকদের সতর্ক করা হয়ে। সমুদ্রে কোনও ধরনের বিনোদনমূলক অনুষ্ঠান থেকে বিরত থাকার পরামর্শ দেওয়া হয়েছে।

পশ্চিমবঙ্গে (West Bengal) কিছুটা প্রভাব পড়তে পারে। হালকা থেকে মাঝারি বৃষ্টিপাত সেই সঙ্গে কোনও কোনও জায়গায় ভারী বৃষ্টিপাত, বজ্রপাত সেইসঙ্গে বাতাস বইতে পারে। তবে সাইক্লোনের গতিবিধির দিকে নজর রাখছেন আবহবিদেরা। পশ্চিমবঙ্গ উপকূলে (West Bengal coast) সমুদ্র (Rough Sea) উত্তাল হওয়ার সম্ভাবনা রয়েছে।

দেখুন আরও খবর-